ന്യൂനപക്ഷ വിഷയങ്ങളില് കോണ്ഗ്രസിന് അഴകൊഴമ്ബന് നിലപാട് തിരഞ്ഞെടുപ്പ് പരാജയത്തില് നിന്ന് കരകയറാന് കോണ്ഗ്രസിന് ത്രാണിയില്ല നിലപാടുകളില്ലാതെ സംഭ്രമിച്ച് നില്ക്കുന്നു പോരടിക്കുന്നത് യുഡിഎഫിനെ ബാധിക്കുന്നുവെന്നും രൂക്ഷ വിമര്ശനവുമായി ലീഗ് ലീഗ് നേതൃത്വത്തിന് എതിരെ ഫറൂഖ് കോളേജ് എംഎസ്എഫ് കൂട്ടായ്മ കുഞ്ഞാലിക്കുട്ടിയുടെ തിരിച്ചുവരവ് തിരിച്ചടിയായി മഞ്ചേരി: കോണ്ഗ്രസിന് എതിരെ രൂക്ഷ വിമര്ശനവുമായി മുസ്ലിം ലീഗ് പ്രവര്ത്തക സമിതി യോഗം. ന്യൂനപക്ഷങ്ങളുമായി ബന്ധപ്പെട്ട വിഷയങ്ങളില് കോണ്ഗ്രസ് എടുക്കുന്ന നിലപാടുകളില് ലീഗ് സംശയം പ്രകടിപ്പിച്ചു. മലപ്പുറം മഞ്ചേരിയില് നടക്കുന്ന മുസ്ലിംലീഗ് പ്രവര്ത്തക സമിതി യോഗമാണ് ഇത് സംബന്ധിച്ച വിലയിരുത്തല് നടത്തിയത്. നിയമസഭാ തിരഞ്ഞെടുപ്പിലെ പരാജയവും തുടര്ന്നുള്ള രാഷ്ട്രീയ സാഹചര്യങ്ങളുമാണ് പ്രവര്ത്തക സമിതിയുടെ അജണ്ട. ഇതിനിടയിലാണ് കോണ്ഗ്രസിന്റെ നിലപാടുകളില് ലീഗ് നേതാക്കള് സംശയം പ്രകടിപ്പിച്ചിട്ടുള്ളത്. പാലാ ബിഷപ്പിന്റെ പ്രസ്താവന, ന്യൂനപക്ഷ സ്കോളര്ഷിപ്പ് തുടങ്ങിയ വിഷയങ്ങളില് കോണ്ഗ്രസ് സ്വീകരിച്ചത് അഴകൊഴമ്ബന് നിലപാടാണെന്ന് നേതാക്കള് ആരോപിച്ചു. നിയമസഭാ തിരഞ്ഞെടുപ്പിലേറ്റ പരാജയത്തില് നിന്ന് കരകയറാനുള്ള ആത്മവിശ്വാസം കോണ്ഗ്രസിനില്ലെന്നാണ് ലീഗിന്റെ വിലയിരുത്തല്. പരാജയത്തില് നിന്ന് ലീഗിന് കരകയറാനാകും. എന്നാല് കോണ്ഗ്രസിന് അതിനുള്ള ത്രാണിയില്ല. എല്ലാ വിഷയങ്ങളിലും കോണ്ഗ്രസിന് കൃത്യമായ നിലപാടുകളില്ലാതെ സംഭ്രമിച്ച് നില്ക്കുന്ന അവസ്ഥയുണ്ടെന്നും ചില നേതാക്കള് ചൂണ്ടിക്കാട്ടി. കോണ്ഗ്രസില് ഐക്യമില്ല. നേതാക്കള് പരസ്പരം പോരടിക്കുകയാണ്. ഇതു ബാധിക്കുന്നത് യുഡിഎഫിനെ ആകെയാണെന്നും ലീഗ് വിമര്ശിക്കുന്നു. നിയമസഭാ തെരഞ്ഞെടുപ്പില് ലീഗിന് സംഭവിച്ചത് കനത്ത തോല്വിയാണ്. 12 മണ്ഡലങ്ങളില് ലീഗിനുണ്ടായ തോല്വി പരിശോധിക്കാന് പ്രത്യേക കമ്മിറ്റി രൂപീകരികരിക്കുമെന്നും പ്രവര്ത്തക സമിതി യോഗം തീരുമാനിച്ചുപാര്ട്ടിയിലും അച്ചടക്കം കര്ശനമാക്കണമെന്ന തീരുമാനത്തിലേക്കാണ് എത്തിയിരിക്കുന്നത്. മാധ്യമങ്ങളിലൂടെയുള്ള പ്രതികരണത്തിന് വക്താക്കളെ നിയമിക്കാനും തീരുമാനിച്ചിട്ടുണ്ട്. ലീഗ് നേതൃത്വത്തിന് എതിരെ ഫറൂഖ് കോളെജ് എം.എസ്.എഫ് കൂട്ടായ്മ മുസ്ലിം ലീഗ് നേതൃത്വത്തിനെതിരെ രൂക്ഷവിമര്ശനവുമായി ഫറൂഖ് കോളെജ് എം.എസ്.എഫ് കൂട്ടായ്മ 200110. ലീഗില് തിരുത്തല് വേണമെന്നാവശ്യപ്പെട്ട് 23 പേജുള്ള നിര്ദ്ദേശങ്ങളാണ് കൂട്ടായ്മ പുറത്തിറക്കിയിരിക്കുന്നത്. ലീഗ് അതിന്റെ അടിസ്ഥാന തത്വങ്ങളേയും ഭരണഘടനയേയും മറന്നുതുടങ്ങിയിരിക്കുന്നു. മുസ്ലിം ലീഗ് അതിന്റെ സുഗമമായ പ്രവര്ത്തനങ്ങള്ക്കായി ഭരണഘടനാധിഷ്ഠിതമായി പ്രവര്ത്തിക്കേണ്ടതുണ്ട്, നിര്ദ്ദേശത്തില് പറയുന്നു. ലീഗില് എല്ലാ യോഗങ്ങളും തീരുമാനങ്ങളും ഉന്നതാധികാര സമിതിയിലേക്ക് ചുരുങ്ങുന്നതായി കൂട്ടായ്മ വിമര്ശിക്കുന്നു. രാഷ്ട്രീയം പറയേണ്ടിടത്ത് ചാരിറ്റി പറഞ്ഞ് മുഖം മറയ്ക്കേണ്ട അവസ്ഥ ലീഗിനുണ്ടായെന്നും കൂട്ടായ്മ പറയുന്നു. മുതിര്ന്ന നേതാക്കളുടെ ഡ്രൈവര്മാര് ഉള്പ്പടെയുള്ള ഉപജാപസംഘങ്ങള് പാര്ട്ടിയുടെ വക്താക്കളാകുന്ന സ്ഥിതിയുണ്ടായി. കുഞ്ഞാലിക്കുട്ടി എംഎല്എ സ്ഥാനം രാജിവെച്ച് ഡല്ഹിയിലേക്ക് പോയത് ടേം പൂര്ത്തിയാക്കാതെ കേരള രാഷ്ട്രീയത്തിലേക്ക് തിരിച്ചുവന്നതും നേതൃദാരിദ്രമായി പൊതുസമൂഹം വിലയിരുത്തിയെന്നും കൂട്ടായ്മ വിമര്ശിക്കുന്നു. മത്സരരംഗത്ത് നിന്ന് മാറി നിന്ന് സംഘടനതലത്തില് ശ്രദ്ധ കേന്ദ്രീകരിക്കേണ്ടവര് പാര്ലമെന്ററി വ്യാമോഹത്താല് വീണ്ടും മത്സരിച്ചു. ഭരണഘടനാവിരുദ്ധമായി ജംബോ കമ്മിറ്റികള് ഉണ്ടാകുന്നത് അവസാനിപ്പിക്കണമെന്നും കൂട്ടായ്മ നിര്ദ്ദേശിച്ചു. വനിതാ ലീഗ്, ഹരിത അടക്കമുള്ള പോഷകസംഘടനകളിലൂടെ സ്ത്രീ ശാക്തീകരണത്തിന് ഊന്നല് നല്കണമെന്നും ഫറൂഖ് കോളെജ് എം.എസ്.എഫ് കൂട്ടായ്മ പറയുന്നു. Stories you may Like